Λάρνακα, 18/12/2024

**Μαγική χριστουγεννιάτικη εμπειρία από τη Lidl Κύπρου στα Christmas Lidl Days**

**Η μαζική προσέλευση, η φιλόξενη ατμόσφαιρα και το πλήρες συναρπαστικό πρόγραμμα επιβεβαίωσαν ότι τα Christmas Lidl Days έχουν γίνει μία από τις πιο αγαπημένες εορταστικές συνήθειες του κοινού.**

Με **μεγάλη επιτυχία ολοκληρώθηκε το εορταστικό διήμερο της Lidl Κύπρου**, με τον στόχο, που τίθεται κάθε χρόνο για δημιουργία ανεπανάληπτων και αξέχαστων εμπειριών για το κοινό, να έχει επιτευχθεί με τον καλύτερο τρόπο. Το **Σαββατοκύριακο 14 και 15 Δεκεμβρίου**, οι εγκαταστάσεις της **Lidl Food Academy** μεταμορφώθηκαν σε ένα μαγευτικό χριστουγεννιάτικο χωριό, προσφέροντας στους επισκέπτες μία αξέχαστη εορταστική εμπειρία.

Οι **χιλιάδες επισκέπτες** που πέρασαν το κατώφλι της Ακαδημίας στην οδό Στασικράτους αυτό το άκρως εορταστικό διήμερο, απόλαυσαν ένα **πλήρες πρόγραμμα δράσεων** που περιλάμβανε εργαστήρια για παιδιά, ζωντανή μουσική, συναρπαστικά παιχνίδια και πλήθος γευστικών δοκιμών από προϊόντα **Deluxe** και **Favorina** μέχρι χριστουγεννιάτικα γλυκά που ετοιμάζονταν επι τόπου από τους έμπειρους σεφ της Ακαδημίας και προσφέρονταν ζεστά και απλόχερα σε όλους.

Όπως πάντα, ο αγαπημένος «Άγιος» των παιδιών υπήρξε το highlight του διημέρου, αφού έφερε μαζί του τη **μαγεία των Χριστουγέννων** και δώρισε χαμόγελα στα παιδιά που έσπευσαν να τον συναντήσουν. Επιπλέον, τα ξωτικά του Άγιου Βασίλη οργάνωσαν ένα συναρπαστικό κυνήγι θησαυρού που προσέδωσε έναν ενθουσιώδη παλμό στη διήμερη εκδήλωση, μαζί με πολλές εκπλήξεις, τόσο για τους μικρούς όσο και για τους μεγάλους επισκέπτες.

Παράλληλα με τις εορταστικές δραστηριότητες, η Lidl Κύπρου συνέχισε έμπρακτα τη **διαχρονική δέσμευσή της προς την κοινωνική προσφορά**, φιλοξενώντας στη διήμερη εκδήλωσή της εκπροσώπους των φιλανθρωπικών οργανώσεων του **Αντικαρκινικού Συνδέσμου Κύπρου** και του **Κυπριακού Ερυθρού Σταυρού**, με σκοπό τη συλλογή κεφαλαίων για **ενίσχυση του σπουδαίου τους κοινωνικού έργου**.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)